**БИЗНЕС ЮРИТИШ ЭТИКАСИ КОДЕКСИ**

**Тошкент - 2018 йил**

1. **Умумий қоидалар**
2. Мазкур Бизнесни юритиш этикаси Кодекси (бундан кейин Кодекс деб юритилади) Ўзбекистон Республикаси қонунчилигига мувофик, бизнес юритиш ва бизнес айирбошлашнинг тан олинган жахон стандартларини хисобга олган холда – ахлоқ-одоб меъёрларини бирхиллаштириш, ҳалол хулқ-атворни тарғиб қилиш, қонунбузарликларни олдини олиш мақсадида ишлаб чиқилди.
3. Ушбу Кодекснинг Ўзбекистон Республикаси ҳудудида тадбиркорлик фаолияти билан шуғулланувчи барча тижорат ташкилотлари томонидан (бундан кейин Компаниялар деб юритилади) томонидан бажарилиши учун тавсия этилади ва хар бир корхона ушбу Кодекс қоидаларини ўз фаолияти сохасидаги ички ҳужжатлар қоидаларига мувофиклаштиришга ҳаклидир.
4. **Бизнес юритишнинг асосий принциплари**
5. Компания ўз фаолиятини қўйидаги принциплар асосида амалга оширади:

қонунийлик;

виждонлилик;

ҳалоллик;

касб маҳорати;

ўзаро ишонч ва ҳурмат;

фуқаролар ва юридик шахлар, жамият ва давлат олдида ўз фуқаролик ва касбий бурчини тушуниши;

ўз зиммасига олинган мажбуриятларни сўзсиз бажариш;

бизнесни юритиш профессионал стандарларига риоя қилиш;

Компаниянинг барча ходимларини ҳурмат қилиш;

ўз иши натижалари ва сифати учун жавобгарликни ҳис этиш;

махфий ахборотни ҳимоя қилиш;

коррупцияга қарши курашиш;

ўзаро ҳурмат, ўзаро ёрдам ва ўзаро манфаатли ҳамкорлик асосида халқаро профессионал алоқаларни ўрнатиш ва ривожлантириш.

1. **Компаниянинг ўз ходимлари, таъсисчилари (иштирокчилари), давлат органлари, жамоат ташкилотлари вакиллари, ҳамкорлари, рақиблари ва бошқа манфаатдор шахслар билан ўзаро ҳамкорлиги**
2. **Компаниянинг ўз ходимлари билан ўзаро ҳамкорлиги.**

Компания жамоада ишчанлик ўзаро муносабатлари, самарали хамкорлик ва ишчилар ўртасида ўзаро хурмат муҳити ўрнатилишига кўмаклашади.

Компания ўз ходимларига нисбатан сиёсий, диний, миллий ва бошқа шу каби сабабларга кўра ишга қабул қилиш, меҳнатга ҳақ тўлаш, хизмат бўйича ўсишда камситишнинг ҳар қандай кўринишига йўл қўймайди.

Компания ўз ходимларининг саломатлиги, меҳнатини муҳофаза қилиш, уларнинг хавфсизлигини таъминлашга қаратилган чораларини кўради. Компания ўз ходимларининг малакасини ошириш, ижтимоий фаровонлигини ошириш учун барча тегишли шароитларни яратади.

Компания ўз ходимларининг жамоат ва тадбиркорлик фаолиятида иштирок этишларига эътироз билдирмайди, агарда ушбу фаолият Компаниянинг фаолияти ҳамда ишчининг ўз хизмат вазифаларини бажаришига салбий таъсир этмаса.

Компания ходими Компаниянинг ишчан обрўсига, бошқа номоддий ва моддий манфаатларига зарар етказувчи вазиятларга йўл қўймайди.

Меҳнат фаолиятига ва (ёки) меҳнат жамоаси ичидаги муҳитга салбий таъсир кўрсатиши мумкин бўлган зиддиятли ҳолатлар юзага келганда ёки бундай ҳолат юзага келиши ҳавфи бўлганда, Компания ходими ушбу тўғрида раҳбарини хабардор қилади.

Рахбар зиддиятли вазиятни бартараф этиш ёки келгусида юзага келишини олдини олиш учун барча зарурий чораларни кўради.

1. **Компаниянинг ўз таъсисчилари (қатнашчилари) билан ўзаро хамкорлиги.**

Компания ўз таъсисчилари (иштирокчилари) билан муносабатларини шундай қурадики, бунда уларнинг ҳуқуқлари мустахкам химоя қилиниши ва даҳлсизлиги таъминланган бўлиши лозим.

Компаниянинг таъсисчилари (қатнашчилари) билан ўзаро муносабатлари ошкоралик, жавобгарлик ва масъулият принципларига асосланган ҳолда қонунчилик, Компаниянинг низоми ва бошқа ички ҳужжатлари талабларига мувофиқ йўлга қўйилади. Компания таъсисчилар (қатнашчилар) билан муносабатда ўрнатилган таомилларга қатъий риоя қилади.

Бунда Компания таъсисчилар (қатнашчилар) ўз ҳуқуқларини ўз вақтида, юқори самарали ва тўлақонли амалга оширишларини таъминлаш учун тегишли шароитларни яратиш устида доимий равишда иш олиб боради.

1. **Компаниянинг давлат органлари ва жамоат ташкилотлари вакиллари билан ўзаро хамкорлиги.**

Компания, ўз фаолияти натижаларининг ижтимоий аҳамиятини хис этган холда, ўз ишида ахборот очиқлиги принципига амал қилади, давлат органлари ва жамоат ташкилотлари вакиллари билан мустаҳкам конструктив ўзаро муносабатларни ўрнатишга интилади.

Компаниянинг давлат органлари ва жамоат ташкилотларининг вакиллари билан ўзаро ҳамкорлиги қатъий равишда амалдаги қонунчилик доирасида амалга оширилади.

Компания бизнесда устунликга эга бўлиш еки сақлаб қолиш мақсадида давлат органлари ва жамоат ташкилотлари вакилларининг фойдасига, шу жумладан дам олиш, ўйин-кулги, транспорт ва бошқа ҳаражатлари учун ноқонуний ҳақ тўламайди.

1. **Компаниянинг шериклари билан ўзаро ҳамкорлиги.**

Компания ўз шериклари билан муносабатларини ўзаро манфаатдорлик, шаффофлик, ва шартномалар шартларига мувофик ўз зиммасига олинган мажбуриятлар учун тўлиқ жавобгарлик принципларига асосланган ҳолда йўлга қўяди.

Компания ўз фаолиятида шерикларига асоссиз имтиёзлар берилишига йўл қўймайди.

Компания шериги, шу жамладан эхтимолий шериги томонидан ҳалқаро ҳуқуқ нормалари ва амалдаги қонунчилиқ билан белгиланган инсон ҳуқуқлари ва эркинликларини ҳимоя қилиш, қоррупцияга қарши қурашиш принципларига риоя қилмаётганлиги тўғрисидаги маълумотга эга булган тақдирда Компания бундай шерик билан ҳамкорлиқ қилишдан воз қечишга ҳакли.

1. **Компаниянинг рақиблари ва бошқа манфаатдор шахслар билан ўзаро ҳамкорлиги.**

Компания адолатли ва эркин рақобатнинг тарафдори бўлиб, Компания обрўси ҳамда шериклари ишончига салбий таъсир кўрсатиши мумкин бўлган инсофсиз рақобатнинг барча кўринишларини қоралайди.

Компания ходимлари Компания рақиблари билан тариф сиёсатини белгилаш, нархларни ушлаб туриш, монопол нархларни ўрнатиш, бозорларни бўлишиб олиш тўғрисида бирор бир музокаралар олиб бориш ёки битимларни имзолаш, шунингдек рақиблар доирасига қирмайдиган ҳўжалик юритувчи субъектлари билан рақобатни чеклашга қаратилган келишувларга эришиш ҳуқуқига эга эмаслар.

Компания ходимларига амалдаги қонучилиқ нормалари, мазкур Кодекс ва Компаниянинг бошқа ички меърий ҳужатларининг талабларига зид бўлган хар қандай операцияларни ошириш учун воситачилар, агентлар ва бошқа шахсларни жалб этиш тақиқланади.

1. **Махфий маълумотларни ҳимоя қилиш**
2. Компания ходимлари ўзларига хизмат вазифаларини бажариш даврида маълум бўлган тижорат сирини, шунингдек Компания ходимларининг шахсий ҳаёти ва соғлиғи ёки уларнинг шаъни ва қадр-қимматига даҳлдор бўлган маълумотларни ошкор этмасликлари шарт.
3. Тижорат сирини ташкил этувчи маълумотларни ошкор этиш Ўзбекистон Республикаси қонунчилиги, Компаниянинг Низоми ва ички ҳужжатлари билан белгиланган тартибда амалга оширилади.
4. Мижозлар, шериклар, контрагентлар ҳақида маълумот олиш учун Компания факат қонуний воситалардан фойдаланади ва хар қандай ноқонуний ҳатти-ҳаракатларидан ўзини тияди.
5. **Ҳисоб-китоб ва ҳисобот**
6. Компания бухгалтерия ҳисоби ва ҳисоботларда акс эттириладиган маълумотларнинг тўлиқлиги, аниқлиги ва ишончлилигини таъминлайди. Ҳўжалик фаолиятининг хар бир холати дастлабки ҳисоб-китоб ҳужжатида акс эттирилиши лозим. Бухгалтерия, бошқарув ва бошқа ҳисоб-китоб турларини ёки тасдикловчи ҳужжатларни бузиш ёҳуд сохталаштирилишига йўл қўйилмайди.
7. Ҳисоб-китобни юритиш учун ваколатли ходимлар белгиланган муддатларда тўлиқ ва ишончли ҳисоботларни тайёрлаш ва тақдим этиш учун масъулдирлар.
8. **Коррупция, фирибгарликка қарши курашиш, манфаатлар ўртасидаги тўқнашувларнинг олдини олиш.**
9. Компания коррупция, фирибгарлик, пул маблағларини ўзлаштириш ва мақсадсиз ишлатиш, молия ҳисоботлари ва бошқа ҳужжатларни бузиш, мансаб ваколатлари доирасидан чиқиш ва уларни суиистеъмол қилиш, бепарволик, харакатсизлик, мансаб ваколати доирасидан четга чиқиш, мансабга совуққонлик билан қараш ва бошқа конунбузарликларга карши курашиш борасида ягона сиёсатни олиб боради.
10. Коррупция, фирибгарлик, ўзлаштириш ва бошқа қонунбузарлик холатлари аникланганда ёки гумон қилинганда, ходимлар ушбу тўғрида зудлик билан ўз раҳбарига ҳабар беришлари шарт.
11. Ходимларга Компания номидан ёки манфаатларида рағбатлантириш воситалари ёки совғалар, кафолатлар, нақд пул ва пул эквивалентлари, қимматбахо қоғозлар кўринишидаги моддий ёрдам олиш тақиқланади, агарда ушбу ходимларнинг вазифаларини бажариш чоғида манфаатлар тўқнашувига, қонун бузилишига ёхуд Компаниянинг нуфузига зиён етказилишига олиб келиши мумкин бўлса.
12. Компания ўз ходимлари манфаатларини ҳимоя қилади, Компанияга виждонан маслахат сўраб ёки шубхали ҳулк-атвор хусусида ёхуд мазкур Кодекс қоидалари бузилиши эхтимоли борлиги тўғрисида мурожаат этган, шунингдек қонунбузарликларни содир этишдан ёки улар содир этилишида воситачи сифатида иштирок этишдан бош тортган ишчиларга нисбатан ишдан бўшатиш, лавозимни пасайтириш, имтиёзлардан махрум этиш, камситиш, таъқиб қилиш каби хеч қандай қасд кўринишларига йўл қўйилмаслигини кафолатлайди.
13. **Жавобгарлик**
14. Компаниянинг барча ходимлари эгалаб турган лавозимидан қатъий назар Ўзбекистон Республикасининг амалдаги қонунчилиги ва Компаниянинг ички ҳужжатлари билан белгиланган доирада мазкур Кодекснинг қоидаларини бажармаслик ёки лозим даражада бажармасликлари учун шахсан жавобгар бўладилар.
15. Ушбу Кодекс талабларини бажармаслик ёки лозим даражада бажармаслик тўғрисидаги маълумотлар Компаниянинг ички меъёрий ҳужжатлари ва мазкур Кодекс талабларига мувофик синчковлик билан текширилиши ва қўриб чиқилиши лозим.
16. Ушбу Кодекс қоидалари бузилганлиги холатини қўриб чиқиш якунлари бўйича Компаниянинг ваколатли бўлими томонидан интизомий ёки бошқа хуқуқбузарлик мавжудлиги (ёки мавжуд эмаслиги) тўғрисида ҳулоса чиқарилади. Ушбу билан бир вактда Компания раҳбари мухокамасига уни содир этган Компания ходимини жавобгарликка тортиш туғрисида таклиф берилади.
17. Компания ходимлари ўзлари содир этган ҳуқуқбузарликлари, уни кўриб чиқиш жараёни тўғрисида маълумот олишга, ўз ҳимояси учун далиллар тақдим этишга хамда белгиланган тартибда Компания қарорлари устидан шикоят беришга ҳақлидирлар.
18. **Якуний қоидалар**
19. Ушбу Кодекснинг қоидалари асосида Компания томонидан қўшимча ички ҳужжатлари ва қоидалари ишлаб чиқилиши ва қабул қилиниши мумкин.
20. Мазкур Кодекс қоидаларини такомиллаштириш борасида Компания ходимларидан таклифлар келиб тушган холларда уларнинг ташаббуси билан Кодексга ўзгартириш ва қўшимчалар киритилиши хамда у қайта кўриб чиқилиши мумкин.